62017CO0540_INF
Unionin tuomioistuimen määräys (kymmenes jaosto) 13.11.2019 – Hamed ja Omar
(yhdistetyt asiat C-540/17 ja C-541/17) (
1
)
(Ennakkoratkaisupyyntö – Unionin tuomioistuimen työjärjestyksen 99 artikla – Vapauden, turvallisuuden ja oikeuden alue – Kansainvälisen suojelun myöntämistä tai poistamista koskevat yhteiset menettelyt – Direktiivi 2013/32/EU – 33 artiklan 2 kohdan a alakohta – Jäsenvaltion viranomaisten päätös jättää turvapaikkahakemus tutkimatta, koska toinen jäsenvaltio on myöntänyt aikaisemmin hakijalle pakolaisaseman – Euroopan unionin perusoikeuskirjan 4 artikla – Todellinen ja todettu epäinhimillisen tai halventavan kohtelun riski – Pakolaisaseman saaneiden henkilöiden elinolot tässä toisessa jäsenvaltiossa)
Perusoikeudet – Kidutuksen ja epäinhimillisen tai halventavan rangaistuksen ja kohtelun kielto – Ulottuvuus – Systeemiset puutteet jäsenvaltiossa kansainvälisen suojelun myöntämismenettelyn päätyttyä mainitun suojelun saajien elinolosuhteiden vuoksi – Muille jäsenvaltioille asetettu kielto jättää turvapaikkahakemus tutkimatta, koska tämä jäsenvaltio on jo myöntänyt pakolaisaseman – Edellytykset – Sen arviointi, onko kyse puutteista – Arviointiperusteet – Kyseessä oltava äärimmäinen aineellinen puute
(Euroopan unionin perusoikeuskirjan 4 artikla; Euroopan parlamentin ja neuvoston direktiivin 2013/32 33 artiklan 2 kohdan a alakohta)
(ks. 34–43 kohta ja määräysosa)
Ratkaisu
Kansainvälisen suojelun myöntämistä tai poistamista koskevista yhteisistä menettelyistä 26.6.2013 annetun Euroopan parlamentin ja neuvoston direktiivin 2013/32/EU 33 artiklan 2 kohdan a alakohtaa on tulkittava siten, että siinä kielletään jäsenvaltiota käyttämästä siinä säädettyä mahdollisuutta jättää tutkimatta kansainvälistä suojelua koskeva hakemus sillä perusteella, että toinen jäsenvaltio on jo myöntänyt hakijalle kansainvälistä suojelua, jos ennakoitavissa olevat elinolosuhteet, joihin tämä hakija joutuu kyseisessä asemassa tässä toisessa jäsenvaltiossa asettaisivat hänet vakavaan vaaraan epäinhimillisestä tai halventavasta kohtelusta Euroopan unionin perusoikeuskirjan 4 artiklassa tarkoitetulla tavalla.
(
1
)	EUVL C 402, 27.11.2017.